Rezultatele finale pentru primul tur al alegerilor prezidențiale: Călin Georgescu a obținut 22,94% din voturi, iar Elena Lasconi 19,18%
Biroul Electoral Central a prezentat, marți, rezultatele finale ale primului tur la alegerile prezidențiale: Călin Georgescu a obținut 2.120.401 voturi valabil exprimate, reprezentând 22.94%, iar Elena Lasconi, 1.772.500 voturi valabil exprimate, reprezentând 19.18%. Procesul verbal cu rezultatele a fost transmis CCR pentru validarea primului tur al alegerilor pentru președintele României.